b"\n_START_ARTICLE_\nEleccions legislatives austr\xc3\xadaques de 2017\n_START_SECTION_\nAntecedents\n_START_PARAGRAPH_\nA les eleccions de 2013, l'SP\xc3\x96 i l'\xc3\x96VP van aconseguir renovar el govern liderat per Werner Faymann. _NEWLINE_El 9 de maig de 2016, el canceller Faymann va presentar la seva dimissi\xc3\xb3 i va ser succe\xc3\xaft per Christian Kern, tamb\xc3\xa9 del Partit Socialdem\xc3\xb2crata._NEWLINE_El 2016, Alexander Van der Bellen, ecologista, esdev\xc3\xa9 president d'\xc3\x80ustria despr\xc3\xa9s de guanyar les eleccions presidencials. Va ser la primera vegada que un candidat que no \xc3\xa9s de cap dels dos partits tradicionals aconseguia la presid\xc3\xa8ncia del pa\xc3\xads. Ni els candidats de l'SP\xc3\x96 ni de l'\xc3\x96VP van aconseguir passar a la segona volta. Pr\xc3\xa0cticament durant tota la legislatura, el Partit Liberal (FP\xc3\x96) va liderar els sondejos i ho feia tendint a l'al\xc3\xa7a, tal i com passava en altres pa\xc3\xafsos europeus al mateix temps._NEWLINE_Al maig de 2017, el l\xc3\xadder del Partit Popular, Reinhold Mitterlehner, va dimitir i va ser succe\xc3\xaft pel jove Sebastian Kurz, Ministre d'Afers Exteriors, de nom\xc3\xa9s 30 anys. Kurz va negociar amb Kern la convocat\xc3\xb2ria d'eleccions anticipades._NEWLINE_El 17 de maig, Eva Glawischnig renuncia a liderar els Verds, al\xc2\xb7ludint a motius de salut i familiars, per\xc3\xb2 tamb\xc3\xa9 per la pressi\xc3\xb3 pol\xc3\xadtica despr\xc3\xa9s de l'expulsi\xc3\xb3 de les joventuts del partit. El 17 de juliol, el diputat ecologista Peter Pilz decideix abandonar el grup parlamentari i al cap d'uns quants dies, uns quants diputats renuncien tornar-se a presentar. El 25 de juliol, Pilz presenta una llista electoral pr\xc3\xb2pia avalada per quatre diputats, evitant haver de recollir signatures per poder-se presentar a les eleccions._NEWLINE_D'altra banda, la candidata a les presidencials Irmgard Griss va unir-se a NEOS i va presentar-se al segon lloc de la llista._NEWLINE_L'ex-l\xc3\xadder de l'FP\xc3\x96 a Salzburg, Karl Schnell, va conc\xc3\xb3rrer a les eleccions amb una llista alternativa (FL\xc3\x96), avalada per tres diputats.\n_START_SECTION_\nFormaci\xc3\xb3 de govern\n_START_PARAGRAPH_\nEl 20 d'octubre, el president Van der Bellen, va manar formar govern a Sebastian Kurz. El 22 d'octubre, despr\xc3\xa9s que Kurz hagu\xc3\xa9s parlat amb els l\xc3\xadders de tots els partits parlamentaris, el canciller Kern va anunciar que l'SP\xc3\x96 es prepararia per estar a l'oposici\xc3\xb3. _NEWLINE_El 25 d'octubre, Kurz va iniciar negociacions anb el FP\xc3\x96 per establir una coalici\xc3\xb3 de govern, que es va materialitzar amb la presentaci\xc3\xb3 del govern en una roda de premsa el 16 de desembre, resultant amb un govern de coalici\xc3\xb3 amb 8 ministres de l'\xc3\x96VP i 6 de l'FP\xc3\x96. Van der Bellen va aprovar el nou govern, que va ser investit el 18 de desembre."